ROOYI
బ్యాడ్మింటన్‌ ఛాంపియన్‌ రూహి
హైదరాబాద్‌: యుఎస్‌ఏ జూనియర్‌ నేషనల్‌ బ్యాడ్మింటన్‌ ఛాంపియన్‌ షిప్‌లో హైద్రాబాద్‌ అమ్మాయి రూహి రాజు సత్తాచాటింది. అమెరికా లోని శాన్‌ఫ్రాన్సిస్కోలో జరిగిన ఈటోర్నీలో 13ఏళ్ల రూహి సింగిల్స్‌ విభాగంలో ఛాంపి యన్‌గా నిలిచి టైటిల్‌ను గెలుచుకుంది. బాలికల సింగిల్స్‌ ఫైనల్లో రూహి 22-20, 18-21, 21-15తో మూడో సీడ్‌ నేత్రపై విజయం సాధించింది. అంతకుముందు జరిగిన సెమీ ఫైనల్లో 2017 జూనియర్‌ ఇంటర్నేషనల్‌ ట్రయల్స్‌ విజేత జోలీ వాంగ్‌ను వరుస గేముల్లో ఓడించి రూహి ఫైనల్‌కు చేరుకుంది. లీగ్‌ దశలోనూ తన కన్నా మెరుగైన క్రీడాకారులను ఓడించి ఆమె ఆకట్టుకుంది. ప్రస్తుతం సుచిత్ర బ్యాడ్మింటన్‌ అకాడమీలో రూహిశిక్షణ తీసు కొంటోంది.